open-index/open-wikipedia-markdown huggingface dataset:
Kyathos

[náhľad|Čiernofigúrový kyathos, cca 510 – 485 pred Kr., [Dionýzos a satyrovia, Blanton Museum of Art - Austin]]
**Kyathos** () je typ starogréckej nádoby.
 
Kyathos (mn. č. *kyathoi*), menšia nádoba (cca 10 až 15 cm) v tvare šálky na nízkom podstavci s jedným dlhým vertikálnym uchom, sa používal ako naberačka či šálka..  Naberalo sa ním napr. víno z kratéra a nalievalo do krčahov oinochoé.

V starovekom Grécku boli prvé známe nádoby (čiernofigúrové) tohto tvaru vyrobené okolo roku 530 pred Kr. v dielni hrnčiara Nikosthena, ktorý sa inšpiroval podobnou formou etruskej keramiky Bucchero. Od druhej polovice 5. stor. pred Kr. bola ich výroba menej rozšírená. Jeho tvar bol odvodený od nádoby, ktorá bola pôvodne bronzová.
 
Kyathos bol aj objemovou mierou. *6 kyathoi = [[kotylé]] (cca 0,27 litra), 12 kotylai = [[chous]] a 12 choes = [[metretes]]* (čo bol objem cca panathenajskej amfory)
  
## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Kategória:Jednotky objemu
Nikosthenes

**Nikosthenes** (*Nikosthenés*) môže byť:
 
* grécky hrnčiar v 6. stor. pred Kr., pozri Nikosthenes (hrnčiar) 
* aténsky archón v rokoch 164/163 pred Kr., pozri Nikosthenes (archón)
Ruská kotlina

**Ruská kotlina** je geomorfologickou časťou Bukovcov. Leží v ich severnej časti, približne  severovýchodne od mesta Snina v rovnomennom okrese.

## Polohopis
Kotlina sa nachádza v severozápadnej časti Bukovských vrchov, v západnej časti podcelku Bukovce. Vnútrohorskú kotlinu obkolesuje len materský podcelok. 

Leží v povodí rieky Cirocha, pričom okrem jej horného toku zaberá i stredný tok Smolníka a Stružnice. V údoliach sa nachádzali sídla, ktoré však počas výstavby vodárenskej nádrže Starina boli z dôvodu ochrany vodného zdroja vysťahované. Takto zanikli obce Ruské a Veľká Poľana v údolí Cirochy, obec Smolník na strednom toku rovnomenného potoka a obec Zvala na strednom toku Stružnice. Územie je prístupné cestou popri nádrži Starina odbočením z cesty II/558 pri obci Jalová.

## Chránené územia
Územie Ruskej kotliny leží v centrálnej časti Národného parku Poloniny a nachádzajú sa tu osobitne chránené územia; národná prírodná rezervácia Pod Ruským, prírodná rezervácia Ruské a (okrajovo) Stružnická dolina.

## Turizmus
Táto časť Bukovských vrchov patrí vďaka odľahlej polohe, obmedzenému prístupu, no najmä chýbajúcim službám medzi pokojnejšie oblasti. Na druhej strane práve pre tieto „obmedzenia“ oblasť vyhľadávajú praví dobrodruhovia a milovníci prírody, ktorá v Ruskej kotline vykazuje čoraz menej známok zásahu človeka. Desaťročia po vysťahovaní tunajších sídiel sa do týchto dolín postupne vrátili šelmy. Pre návštevníkov tu je len niekoľko málo prístreškov a horární a z celej oblasti je najdostupnejšia časť v okolí bývalej obce Ruské, kde nadšenci udržujú niekoľko chát a vojenské cintoríny.

Východnou časťou kotliny vedie  modro značený chodník z obce Runina cez Ruské do Ruského sedla, kde sa pripája na  červeno značenú Medzinárodnú diaľkovú turistickú trasu E8 a Východokarpatskú magistrálu.

## Referencie

## Pozri aj
* Bukovce
* Bukovské vrchy
* Zoznam kotlín na Slovensku
* Geomorfologické členenie Slovenska

Kategória:Bukovské vrchy
Kategória:Kotliny na Slovensku
Kategória:Geomorfologické časti na Slovensku
Hexametyléntetraamín

**Hexametyléntetraamín** (iné názvy: **urotropín**, **hexamín**, **meténamín**; E číslo: **E 239**) je, za normálnych podmienok, tuhá biela kryštalická heterocyklická organická zlúčenina. Je dobre rozpustná vo vode a polárnych organických rozpúšťadlách. 

Jeho chemická štruktúra je podobná adamantánu, pričom uhlíky, ktoré sa viažu s ďalšími troma uhlíkmi (uhlíky na kraji) sú v tejto zlúčenine nahradené za dusíky a uhlíky, ktoré sa viažu s ďalšími dvomi (metylénové mostíky) zostávajú nezmenené.

## Výroba
Za objaviteľa tejto zlúčeniny sa považuje ruský chemik Alexandr Michajlovič Butlerov v roku 1859.

Priemyselne sa vyrába reakciou medzi amoniakom a formaldehydom
stred|420px

## Využitie

### V medicíne
V medicíne sa jeho soľ kyseliny mandľovej využíva na liečbu infekcií močovej sústavy, pretože pri kyslom pH sa rozkladá na amoniak a formaldehyd. Formaldehyd je bakteriocídny, pričom pričom tento účinok je zosilnený kyselinou mandľovou. Kyslosť v močovej sústave sa zabezpečuje podaním spolu s vitamínom C (kyselina askorbová). Okrem liečby je vhodný aj na dlhodobú profylaxiu, pretože baktérie si voči formaldehydu, na rozdiel od antibiotík, nedokážu vytvoriť odolnosť. Nemal by sa však používať pri poškodení obličiek.

### Ako tuhé palivo
Hexamín sa spolu s 1,3,5-trioxánom používajú ako tuhé palivo, napríklad na ohrev jedla pri stanovaní atď. Výhodou je, že pri horení nevzniká dym ani popol a taktiež vysoká výhrevnosť tejto látky - 30 MJ/kg. Nevýhodou sú však jeho jedovaté výpary.

### Ako potravinárska prídavná látka
Pod E číslom E 239 sa používa ako potravinárska prídavná latka v EÚ. V USA, Rusku, Novom Zélande ani Austrálii však jeho používanie nie je povolené.

### Výbušniny
Urotropín sa používa na výrobu výbušnín ako RDX, C4, oktogén, hexamín dinitrát a HMTD.

## Referencie

Kategória:Dusíkaté heterocyklické zlúčeniny
Kategória:Potravinárske aditíva
239
Kategória:J01 - Antibakteriálne liečivá na systémové použitie
Runinská kotlina

**Runinská kotlina** je geomorfologickou časťou Bukovcov. Leží v ich severnej časti, približne  severovýchodne od mesta Snina v rovnomennom okrese.

## Polohopis
Kotlina sa nachádza v strednej časti Bukovských vrchov, rovnako tak v strednej časti podcelku Bukovce. Vnútrohorskú kotlinu oválneho tvaru obkolesuje len materský podcelok a v jej centre leží obec Runina. 

Leží v povodí riečky Ulička, ktorá síce tečie južným okrajom na západ, no onedlho sa stáča juhovýchodným smerom a vedie na Ukrajinu k rieke Uh. Na území Runinskej kotliny priberá niekoľko menších prítokov, z nich najvýznamnejší je Poloninský a Runinský potok. Prístup do kotliny vedie údolím Uličky cez Topoľu po ceste III/3848, odbočujúcej z II/558 (Stakčín – Ulič).

## Chránené územia
Runinská kotlina leží na území Národného parku Poloniny, hoci práve kotlina s okolím obce Runina je z chránenej oblasti vyňatá. Severne od kotliny sa v pohraničnom pásme nachádza národná prírodná rezervácia Jarabá skala a Pľaša.

## Turizmus
Táto časť Bukovských vrchov patrí medzi pokojnejšie oblasti. Z Runiny vedie  modro značený chodník cez Ruské do Ruského sedla, kde sa pripája na  červeno značenú Medzinárodnú diaľkovú turistickú trasu E8 a Východokarpatskú magistrálu. Severovýchodným smerom vedie z obce do *sedla pod Ďurkovcom* (1 120,0 m n. m) na pohraničím vedúcu Východokarpatskú magistrálu aj  zeleno značený chodník.

## Referencie

## Pozri aj
* Bukovce
* Bukovské vrchy
* Zoznam kotlín na Slovensku
* Geomorfologické členenie Slovenska

Kategória:Bukovské vrchy
Kategória:Kotliny na Slovensku
Kategória:Geomorfologické časti na Slovensku
Níreďházska eparchia

**Níreďházska eparchia** je eparchia maďarskej gréckokatolíckej cirkvi *sui iuris* so sídlom v Níreďháze. Na jej čele stojí od roku 2018 eparcha Ábel Szocska (od roku 2015 ako apoštolský administrátor). Biskupská katedrála aj sídlo eparchie je v Níreďháze. Eparchia je sufragánnou k Hajdúdorožskej archieparchii.

## História
Eparchia bola založená pápežom Františkom 20. marca 2015 apoštolskou konštitúciou *In hac suprema* pri reorganizácii gréckokatolíckej cirkvi v Maďarsku a vytváraní metropolie. Za prvého správcu - apoštolského administrátora, bol vymenovaný miškovecký eparcha Atanáz Orosz. Eparchia vznikla na vtedajšom území Hajdúdorožskej archieparchie, pričom farnosti ako aj kňazi, ktorí spravovali dané farnosti, prešli pod správu novej eparchie. 

## Súčasnosť
Územie eparchie sa zhoduje s administratívnou jednotkou Sabolčsko-satmársko-berežskou župou. Na území eparchie sa nachádza významné gréckokatolícke pútnické miesto Máriapócs, v ktorom sa nachádza kópia ikony, ktorá slzila v 17. storočí. 

## Zoznam biskupov a správcov eparchie
### Apoštolskí administrátori
* Atanáz Orosz (2015 - 2015, zároveň miškovecký eparcha)
* Ábel Szocska (2015 - 2018, neskôr ako eparcha)

### Eparchiálni biskupi
* Ábel Szocska (2018 - dodnes)

## Referencie

## Pozri aj
* Maďarská gréckokatolícka cirkev
* Gréckokatolícka cirkev

Kategória:Gréckokatolícka cirkev v Maďarsku
Kategória:Gréckokatolícke eparchie v Maďarsku
Turisas

**Turisas** je folk metalová skupina z fínského mesta Hämeenlinna. Skupina bola pod názvom *Köyliö* založená v roku 1997 Mathiasom Nygårdom a Jussiom Wickströmom a o rok neskôr bola premenovaná na Turisas podľa starodávneho fínskeho boha vojny.

Turisas vo svojej hudbe mieša prvky power metalu, viking metalu a folk metalu. Sami svôj štýl označujú ako battle metal (battle = boj, bitka).

Po dvoch demonahrávkach a jednom EP nahrali v roku 2004 svoj debutový album *[[Battle Metal]]*, ktorý prinesol prvý veľký úspech.

Dňa 29. októbra 2005 bol gitarista Georg Laakso ťažko zranený pri autonehode a kvôli poranenej mieche bol donútený ukončiť spoluprácu so skupinou. V roku 2006 mali spoločné turné so skupinou Lordi. V roku 2007 vytvorili další album *The Varangian Way* (podle Vikingov, ktorí v 9.–10. storočí tiahli zo Škandinávie južne až do Konštantinopolu a skladby z albumu práve túto púť popisujú). Celý gitarový part na ňom zahrál Jussi Wickström sám. Na jeseň 2008 vyšlo DVD obsahujúce kompiláciu živých vystúpení zo zatiaľ nejväčšieho turné skupiny po rodnom Fínsku a dokument o tomto turné.

Ich vzhľad stojí za zmienku – nosia vikinské dobové kostýmy a tváre majú natrené červeno-čierno. Sami to komentujú takto: „Áno, ľudia si myslia, že je to šialené, ale máme dôvod prečo to robiť. Nie sme druhí Lordi."

## Diskografia
### Štúdiové albumy
* *[[Battle Metal]]* (2004)
* *[[The Varangian Way]]* (2007)
* *[[Stand Up and Fight]]* (2011)
* *[[Turisas2013]]* (2013)

### Single
* „To Holmgard and Beyond“ (2007)
* „Rasputin“ (2007)
* „Supernaut“ (2010)
* „Stand Up and Fight“ (2010)
* „For Your Own Good“ (2013)

### Demo albumy
* *Taiston Tie - The Battle Path* Demo (1998)
* *Unnamed Promo* (1999)
* *The Heart of Turisas* EP (2001)

### DVD
* *[[A Finnish Summer with Turisas]]* (2008)

## Členovia
* Mathias "Warlord" Nygård – spev
* Olli Vänskä – husle
* Jesper Anastasiadis – basgtara
* Jussi Wickström – gitara
* Jaakko Jakku – bicie


Image:Turisas - FME2008 - 09.jpg|Mathias "Warlord" Nygård
Image:Turisas - FME2008 - 05.jpg|Olli Vänskä
Image:Turisas - FME2008 - 06.jpg|Hannes "Hanu" Horma
Image:Turisas - FME2008 - 03.jpg|Janne "Lisko" Mäkinen + Mathias "Warlord" Nygård


### Bývalí členovia
* Janne "Lisko" Mäkinen – akordeón
* Antti Ventola – klávesy
* Georg Laakso – gitara
* Ari Kärkkäinen – gitara
* Sami Aarnio – basgitara
* Tino Ahola – basgitara
* Mikko Törmikoski – basgitara
* Netta Skog – akordeón
* Hannes Horma – basgitara
* Tude Lehtonen – bicie
* Jukka-Pekka Miettinen – basová gitara
* Robert Engstrand – klávesy

## Referencie

## Iné projekty

Kategória:Fínske heavymetalové hudobné skupiny
Kategória:Folkmetalové hudobné skupiny
Kategória:Vikingmetalové hudobné skupiny
Kategória:Hudobné skupiny z 1997
Lopas

[náhľad|Lopas s pokrievkou na keramickej piecke, cca [6. storočie pred Kr.|6. až 4. stor. pred Kr., Múzeum Agory v Aténach]]
**Lopas** () je typ starogréckej nádoby.
 
Lopas, plytká okrúhla panvica (alebo miska) rôznych veľkostí s dvomi horizontálnymi uchami, s pokrievkou alebo bez nej, bola kuchynská nádoba. V starovekom Grécku sa väčšina pokrmov varila v kotlíkoch zavesených nad žeravými uhlíkmi či nad ohňom v otvorenom krbe, alebo v nádobách ako lopas alebo chytra (od 5. stor. pred Kr. základnými kuchynskými nádobami gréckeho kuchára) postavených na keramickej piecke, rošte alebo trojnožke s okrúhlym otvorom. Jedlo sa v nich mohlo variť alebo smažiť. Varilo sa vonku (hlavne v lete) alebo v kuchyniach, kde dym z ohňa unikal vetracím otvorom v streche či stene.  

## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Chrám svätého Mikuláša (Dolen)

**Chrám svätého Mikuláša** () je pravoslávny chrám z prvej polovice 19. storočia nachádzajúci sa v dedine Dolen v Blagoevgradskej oblasti v južnom Bulharsku. Má priznaný štatút kultúrnej pamiatky.

## Charakteristika a dejiny
Chrám svätého Mikuláša bol postavaný v období bulharského národného obrodenia v rokoch 1834 - 1837. Zvonica bola úplne dokončená až o 100 rokov neskôr. V roku 1977 bola dedina Dolen vyhlásená za architektonicko-historickú rezerváciu a budove chrámu bol spolu s ďalšími 70 stavbami v dedine priznaný štatút kultúrnej pamiatky.

Budova je zvnútra bohato vyzdobená stenomaľbami a stropná drevená časť je taktiež farebne zdobená. Raritou sú fresky znázorňujúce diabla a jeho pomocníkov, ktoré sa nachádzajú napravo od vchodu do budovy chrámu. Okrem stenomalieb a zdobeného stropu sa v chráme nachadza aj veľké množstvo vzácnych ikon, ktoré boli podarované z rôznych častí sveta. Časť ikon, ktoré sa nachádzajú vo vrchnej časti ikonostasu, vyhotovil známy stenopisec Georgi Filipov.   

Súčasťou chrámu bola aj škola, ktorá sa nachádza v podzemnej miestnosti.

Chrámový zvon bol počas histórie chrámu dvakrát ukradnutý, ale v obidvoch prípadoch sa znovu našiel. Po druhej krádeži bol zvon upravený tak, aby bol ťažší a tým viac zabezpečený proti ďalšiemu prípadnému odcudzeniu. Tohto sa dosiahlo tak, že miestni obyvatelia roztopili medené sudy a vzniknutá kovová hmota, spolu s kovovou hmotou, ktorá vznikla roztavením zlata, ktoré na tento účel bolo darované z Ruska bola pritavená na zvon.

## Galéria

Dolen12-2016-P160-church02.jpg|Pohľad na zadnú časť chrámu s apsidou
Dolen12-2016-P160-fromDolen01.jpg|Pohľad na centrálnu časť dediny Dolen s vežou zvonice chrámu (naľavo)


## Referencie

Kategória:Pravoslávne chrámy v Bulharsku
Kategória:Kostoly z obdobia bulharského národného obrodenia
Kategória:Kultúrne pamiatky v Bulharsku
Kategória:Kostoly zasvätené svätému Mikulášovi
Kategória:Architektúra z 1837
Kategória:Dolen (Blagoevgrad)
Thymiatérion

[náhľad|Thymiatérion, cca [4. storočie pred Kr., Musée Saint-Raymond, Toulouse]]
**Thymiatérion** () je typ starogréckej nádoby.
 
Thymiatérion (mn. č. *thymiatéria*), malá miska niekedy na vysokom podstavci a s deravou pokrievkou, sa používal na vydymovanie (hlavne počas náboženských obradov, alebo aby neutralizovali zápach horiacich obetovaných zvierat) domov, hrobiek a svätýň kadidlom.
 
Grécky termín thymiatérion sa používal i na označenie mnohých tvarov kadidelníc (vyrobených z hliny alebo bronzu) používaných aj u iných národov antického sveta. Rôzne typy thymiatérií sa stále používajú v gréckych ortodoxných kostoloch, domoch, cintorínoch a inde.  
   
## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Uličská kotlina

**Uličská kotlina** je geomorfologickou časťou Bukovcov. Leží na ich juhovýchodnom okraji, približne  východne od mesta Snina v rovnomennom okrese.

## Polohopis
Kotlina sa nachádza v juhovýchodnej časti Bukovských vrchov, v juhovýchodnom cípe podcelku Bukovce. Na severe nadväzuje materský podcelok, juhozápadným smerom leží Nastaz a juhovýchodný okraj vymedzuje štátna hranica s Ukrajinou. V severnej časti kotliny leží obec Uličské Krivé, v južnej Ulič. 

Leží v povodí riečky Ulička a jej zo severu vedúceho prítoku Zbojský potok. Na území kotliny priberajú viacero menších prítokov, z nich najvýznamnejšie sú Vlčí a Ostrý potok, Javorník, Rožok a Mikošov. Ulička pokračuje juhovýchodným smerom a vlieva sa do Uhu. Prístup do kotliny vedie cestou II/558 (Stakčín – Ulič), údolím Zbojského potoka cez Uličské Krivé vedie ceste III/3886 do Zboja.

## Chránené územia
Aj Uličská kotlina leží v ochrannom pásme Národného parku Poloniny, ktorý ju z veľkej časti obkolesuje. Osobitne chránené územie sa v kotline nenachádza žiadne, v blízkosti leží národná prírodná rezervácia Rožok a prírodná rezervácia Uličská Ostrá.

## Turizmus
Táto časť Bukovských vrchov je špecifická z dôvodu svojej polohy na okraji Slovenska, blízko hranice a tiež atraktívneho trojmedzia s Poľskom a Ukrajinou. Z Uličského Krivého vedie k hraničnému kameňu na Kremenci  červeno značená trasa cez Novú Sedlicu. V jej trase prechádza Medzinárodná diaľková turistická trasa E8 a Východokarpatská magistrála, ktoré smerujú na hraničný priechod v Ubli. Z Uličského Krivého vedie i  modro značený chodník cez Ruský Potok do Topole, čím prepája trojicu drevených chrámov, ktoré sa v týchto obciach zachovali. Z rázcestia *Ulička* vedie  žltá trasa obcou Ulič do lokality *Mergencov kameň*.

## Referencie

## Pozri aj
* Bukovce
* Bukovské vrchy
* Zoznam kotlín na Slovensku
* Geomorfologické členenie Slovenska

Kategória:Bukovské vrchy
Kategória:Kotliny na Slovensku
Kategória:Geomorfologické časti na Slovensku
Sedlická kotlina

**Sedlická kotlina** je geomorfologickou časťou Bukovcov. Leží v ich východnej časti, približne  východne od mesta Snina v rovnomennom okrese.

## Polohopis
Kotlina sa nachádza v severovýchodnej časti Bukovských vrchov, vo východnej časti podcelku Bukovce. Vnútrohorskú kotlinu oválneho tvaru obkolesuje len materský podcelok a ležia v nej dve obce; v severnej časti Nová Sedlica, v južnej Zboj. 

Leží v povodí Zbojského potoka, ktorý sa v severnej časti stáča z juhovýchodného na juhozápadný smer a preteká obomi obcami. Na území Sedlickej kotliny priberá viacero menších prítokov, z nich najvýznamnejšie sú Packov, Sedlický, Rozdielsky, Bystriansky a Krušný potok, Ráztoka, Begovec a Jurkovec. Prístup do kotliny vedie údolím Zbojského potoka cez Uličské Krivé po ceste III/3886, odbočujúcej z II/558 (Stakčín – Ulič).

## Chránené územia
Sedlická kotlina leží v ochrannom pásme Národného parku Poloniny, ktorý ju obkolesuje zo severu, západu i juhu. Východným smerom až po ukrajinskú hranicu pokračuje ochranné pásmo. Osobitne chránené územie sa v kotline nenachádza žiadne, v blízkosti leží národná prírodná rezervácia Stinská a Stužica, prírodná rezervácia Bahno, Stinská slatina a Borsukov vrch.

## Turizmus
Táto časť Bukovských vrchov je špecifická z dôvodu svojej polohy na okraji Slovenska, blízko trojmedzia s Poľskom a Ukrajinou. K hraničnému kameňu na Kremenci je najprístupnejšia trasa práve z Novej Sedlice. Východne ležiace územia majú obmedzený prístup, no severnou hranicou po hrebeni vedúca  červeno značená Medzinárodná diaľková turistická trasa E8 a Východokarpatská magistrála patria medzi vyhľadávané oblasti. Magistrála pokračuje z trojmedzného Kremenca cez Novú Sedlicu, Zboj a Uličské Krivé na hraničný priechod v Ubli. Z Novej Sedlice vedie severným smerom na  vysoký Čierťaž (napojenie na E8)  zelená turistická značka.

## Referencie

## Pozri aj
* Bukovce
* Bukovské vrchy
* Zoznam kotlín na Slovensku
* Geomorfologické členenie Slovenska

Kategória:Bukovské vrchy
Kategória:Kotliny na Slovensku
Kategória:Geomorfologické časti na Slovensku
FC Ružinov Bratislava

**FC Ružinov Bratislava** (celým názvom **Football Club Ružinov Bratislava**) je slovenský futbalový klub sídliaci v bratislavskej mestskej časti Ružinov. Po odstúpení seniorského mužstva z TIPOS IV. ligy Bratislava v sezóne 2015/2016 sa klub zameriava výlučne na mládežnícke kategórie. V súčasnosti v ňom pôsobí okolo dvesto detí a mládežníkov v šiestich kategóriach.

Svoje domáce zápasy hráva na štadióne na Sklenárovej ulici v miestnej časti Ružová dolina. Stánok má kapacitu asi 600 ľudí.

## História
Klub bol založený v roku 1919 pod názvom ŠK Kabel Bratislava. Hrávali v ňom najmä robotníci z továrne Kablo. Názov Kablo sa klubu s menšími obmenami zachoval až do roku 2000, keď bol premenovaný na ŠK Ružinov. V roku 2002 sa zlúčil s vojenským klubom VTJ Žižka Malacky, ktorý bol po profesionalizácií slovenskej armády zrušený. Názov sa opäť zmenil na ŠK VTJ Ružinov. Doteraz posledná zmena názvu sa udiala v roku 2005, keď sa klub premenoval na FC Ružinov.

V posledných rokoch začala klubu hroziť likvidácia, keďže pozemky pod štadiónom vlastní súkromná spoločnosť, ktorá na jeho mieste chce stavať polyfunkčný komplex. V roku 2015 sa objavili špekulácie o zlúčení klubu s FC Petržalka, ktoré sa napokon ukázali ako nepravdivé. V novembri 2018 vypovedal súkromník klubu nájomnú zmluvu s tým, že sa má do troch mesiacov vysťahovať. Po rokovaniach medzi klubom, MČ Ružinov a developerom sa nakoniec dohodlo na tom, že klub môže sezónu 2018/19 na štadióne dohrať. Budúcnosť klubu ale naďalej ostáva neistá.

### Historické názvy

* 1919 – **ŠK Kabel Bratislava** (Športový klub Kabel Bratislava)

* 19?? – **TJ Kablo Bratislava** (Telovýchovná jednota Kablo Bratislava)

* 19?? – **TJ Spartak Kablo Bratislava** (*Telovýchovná jednota Spartak Kablo Bratislava*)
* 199? – **ŠK Kablo Bratislava** (*Športový klub Kablo Bratislava*)
* 2000 – **ŠK Ružinov** (*Športový klub Ružinov*)
* 2002 – fúzia s **VTJ Žižka Malacky**  **ŠK VTJ Ružinov** (*Športový klub Vojenská telovýchovná jednota Ružinov*)
* 2005 – **FC Ružinov Bratislava** (*Football Club Ružinov Bratislava*)

## Referencie

Kategória:Slovenské futbalové kluby
Kategória:Futbalové kluby založené v 1919
Kategória:Ružinov
Zborovská kotlina

**Zborovská kotlina** je geomorfologickou časťou Ondavskej vrchoviny. Leží v jej severnej časti, približne  severne od mesta Bardejov v rovnomennom okrese.

## Polohopis
Kotlina sa nachádza v severnej časti Ondavskej vrchoviny, v údolí riečky Kamenec. Zjednodušene má tvar písmena *C* a zasahuje od Becherova na severe po Zborov na juhu a od Stebníka na západe po Mikulášovú v údolí Ondavy na východe. Západný okraj vymedzuje pohorie Busov, sever, východ aj juh nadväzuje na zvyšnú časť Ondavskej vrchoviny. 

Územie Zborovskej kotliny je v západnej časti súčasťou povodia Tople, do ktorej smeruje Kamenec s prítokmi Regetovská a Rosucká voda. Východným okrajom preteká Ondava, do ktorej ústí Jedlinka, Smilnianka a iné menšie potoky.

## Doprava
Centrálnou časťou kotliny vedie cesta I/77 z Bardejova do Svidníka, zo Zborova údolím Kamenca cez Chmeľovú a Becherov do sedla Dujava cesta II/545.

## Chránené územia
Zborovská kotlina leží mimo veľkoplošných chránených území, no na južnom okraji je osobitne chránená lokalita (prírodná rezervácia) Zborovský hradný vrch a na severozápade národná prírodná rezervácia Regetovské rašelinisko.

## Turizmus
Táto časť Ondavskej vrchoviny tvorí najmä východisko do okolitých zaujímavých lokalít. Významnou pamiatkou je nad Zborovom ležiaci Zborovský hrad, situovaný na hradnom vrchu, chránenom ako prírodná rezervácia. Na hrad vedie z obce značený chodník, rovnako zo Zborova je prístupná Stebnícka Magura ().

### Turistické trasy
* po  červenej trase (Cesta hrdinov SNP):
** zo Zborova cez Stebnícku Maguru do Bardejova
** zo Zborova cez *sedlo pod Hradským* (odbočenie na hrad) a Andrejovú do Svidníka
* po  zelenej trase z Becherova do sedla Dujava
* po  žlto značenej trase:
** z Regetovky do sedla Regetovská voda
** zo Stebníka do sedla *Blechnarka* 
** zo *Zborova* na Zborovský hrad

## Referencie

## Pozri aj
* Ondavská vrchovina
* Zoznam kotlín na Slovensku
* Geomorfologické členenie Slovenska

Kategória:Ondavská vrchovina
Kategória:Kotliny na Slovensku
Kategória:Geomorfologické časti na Slovensku
Rýchlo a zbesilo

***Rýchlo a zbesilo*** (angl. *The Fast and the Furious*) je prvý diel z rovnomennej série amerických filmov o pouličných pretekoch a úprave áut. Bol režírovaný Robom Cohenom.
[náhled|[Dodge Charger z prvého dielu série Rýchlo a zbesilo]]

## Dej

Mladý policajt Brian O'Connor sa snaží preniknúť medzi pouličných pretekárov, pretože polícia se domnieva, že stoja za prepadnutiami kamiónov s elektronikou. Miestnu pretekársku elitu vedie Dominic. Brian s ním preteká, ale prehrá. Ale aj tak získa Dominicovu priazeň, keď ho zachráni pred policajným záťahom. Dostane sa tak do Domovej partie a zamiluje sa do jeho sestry. Dom ho naučí pretekať a prihlási ho do Púštnych vojen, čo je pretek amatérskych pretekárov. Brian s Domom zatiaľ postavili nadupanú Toyotu Supru Twin turbo s 1000 konskými silami, ktorá rozhodne nie je pomalá. Práve pri nich ale vyjde najavo, že Dom má lúpeže naozaj na svedomí. Ale natrafia na vodiča kamiónu, ktorý je ozbrojený a tak väčšina gangu je zranená. Po návrate je Dom zklamaný z Brianovej zrady, ale netuší, že Brian už dávno stojí na jeho strane. Naviac, nohsledi jedného pretekára zastrelia člena gangu, pretože odmietol vydať prehranú Jettu. Keď sa pomstia, rozdajú si Dom s Brianom posledný pretek. Dom ale so svojím Chargerom ťažko havaruje. Brian mu dá kľúče od svojej Supry a nechá ho utiecť.

## Obsadenie
* Paul Walker ako Brian O'Conor
* Vin Diesel ako Dominic "Dom" Toretto
* Michelle Rodriguezová ako Letty Ortizová
* Jordana Brewsterová ako Mia Torettová 
* Neal H. Moritz ako vodič Ferrari
* Rick Yune ako Johnny Tran 
* Chad Lindberg ako Jesse
* Matt Schulze ako Vince
* Ted Levine ako seržant Tanner 
* Ja Rule ako Edwin
* Thom Barry ako agent Bilkins 
* Noel Gugliemi ako Hector
* Reggie Lee ako Lance Nguyen

## Zdroj

Kategória:Akčné filmy USA
Kategória:Filmy z 2001
Kategória:Filmy Universal Studios
Kategória:Rýchlo a zbesilo
Kategória:Filmy podľa názvu
Eupompos

**Eupompos** () bol grécky maliar v 4. storočí pred Kr. 
 
Eupompos, grécky maliar zo Sikyónu, tvoril na začiatku 4. storočia pred Kr. So svojim žiakom Pamfilom patril k zakladateľom slávnej sikyónskej maliarskej školy, propagujúcej zvýšené teoretické znalosti. Podľa rímskeho spisovateľa Plínia bol autorom maľby víťazného atléta s palmovou ratolesťou v ruke.

## Referencie a bibliografia

 

Kategória:Maliari starovekého Grécka
Kostol Nájdenia svätého Kríža

**Kostol Nájdenia svätého Kríža** môže byť:
* Kostol Nájdenia svätého Kríža (Čičmany)
* Kostol Nájdenia svätého Kríža (Halič)
* Kostol Nájdenia svätého Kríža (Hraň)
* Kostol Nájdenia svätého Kríža (Leles)

Nájdenie svätého Kríža
Eufilétos

**Eufilétos** () môže byť:
 
* grécky maliar v 6. stor. pred Kr., pozri Eufilétos (maliar)
* grécky veliteľ loďstva (triérarchos) v 4. stor. pred Kr., pozri Eufilétos (triérarchos)
* grécky zákonodarca v roku 226 pred Kr., pozri Eufilétos (zákonodarca)
* aténsky archón v rokoch 214/3 pred Kr., pozri Eufilétos (archón)
Jerzy Korolec

**Jerzy Bartłomiej Korolec** (* 24. august 1933, Varšava – † 29. august 2000, Varšava) bol poľský profesor, historik a diplomat; Generálny konzul v Bratislave (1991–1993) a veľvyslanec Poľska na Slovensku (1993–1997).

## Životopis
Korolec sa narodil v roku 1933. Absolvoval Uniwersytet Marii Curie-Skłodowskiej v Lubline, odbor – história a filizofia. Od 1962 doktor. V roku 1973 získal habilitáciu. Od 1991 profesor. Pôsobil na Poľskej akadémii vied. Venoval sa väčšinou o stredovekej filozofii.

Československo navštevoval od roku 1965. V rokoch 1991–1993 bol Generálnym konzulom v Bratislave. V rokoch 1993–1997 bol prvým Veľvyslancom Poľskej republiky na Slovensku.

Otec štyroch detí, medzi inými Marcina Koroleca.

## Ocenenia
* Rad Bieleho dvojkríža II. triedy od prezidenta Michala Kováča za záchranu ľudí v horách na obidvoch stranách hranice, 3. február 1997
* Rad Polonia Restituta V. triedy od prezidenta Aleksandra Kwaśniewskeho za zásluhy v diplomatickej službe, 28. apríl 1997

## Dielo
* Jerzy B. Korolec, *Filozofia moralna [[Jean Buridan|Jana Burydana]]: paryski wzór krakowskich dysput z zakresu "Etyki" w pierwszej połowie XV w.*, Wrocław [etc.]: Zakład Narodowy im. Ossolińskich. Wydawnictwo Polskiej Akademii Nauk, 1973.
* Jerzy B. Korolec, Repertorium commentariorum medii aevi in Aristotelem Latinorum quae in Bibliotheca olim Universitatis Pragensis nunc Státní Knihovna CSR vocata asservantur, Wrocław, 1977.
* Jerzy B. Korolec, *Filozofia moralna*, Wrocław: Zakład Narodowy im. Ossolińskich, 1980, .
* Jerzy B. Korolec, *Le commentaire d'Averroès sur l' Éthique a Nicomaque*, Louvain-La-Neuve: Société Internationale, 1985.
* Mikołaj Olszewski (ed.), *Wolność, cnota, praxis*, Warszawa: Wydawnictwo Instytutu Filozofii i Socjologii Polskiej Akademii Nauk, 2006, .

## Referencie

## Zdroj
*

## Literatúra
* Tadeusz Kosobudzki, MSZ od A do Z. Ludzie i sprawy Ministerstwa Spraw zagranicznych w latach 1990-1995, Warszawa: Wydawnictwo'69, 1997, , s. 118.
* Juliusz Domański, *Jerzy Bartłomiej Korolec, 24 août 1933 – 29 août 2000*, Mediaevalia Philosophica Polonorum 34 (2001), s. 7–9.
* Antoni Krawczyk, *Wokół książki „Jerzy B. Korolec: Wolność Cnota Praxis"*. Mikołaj Olszewski (ed.). Warszawa 2006, Kwartalnik Historii Nauki i Techniki R. 54/1: 2009, s. 191-200. Online.

## Iné projekty

Kategória:Absolventi vysokých škôl v Poľsku
Kategória:Laureáti Radu Bieleho dvojkríža II. triedy
Kategória:Poľskí diplomati
Kategória:Poľskí historici
Kategória:Nositelia poľských radov a vyznamenaní
Kategória:Osobnosti z Varšavy
Kategória:Veľvyslanci Poľska na Slovensku
Kategória:Pracovníci Poľskej akadémie vied
Péter Fülöp Kocsis

**Péter Fülöp Kocsis** alebo Jeho Vysokopreosvietenosť **vladyka Fülöp (Kocsis)** (* 13. január 1953, Segedín, Maďarsko) je arcibiskup metropolita hajdúdorožskej archieparchie a hlavou Maďarskej gréckokatolíckej cirkvi.

## Životopis
Narodil sa v maďarskom meste Szeged. Študoval filozofiu a teológiu v Níreďháze a pedagogiku a psychológiu v Ríme v Taliansku. 

V roku 1989 prijal kňazskú vysviacku a pôsobil v Níreďháze. V roku 1995 vstúpil do bi-rituálneho kláštora otcov benediktínov v Chevetogne v Belgicku. V roku 1998 prijal mníšsky postrih z rúk Szilárda Keresztesa a prijal rehoľné meno *Fülöp* (Filip).
Po dovŕšení kanonického veku 75 rokov eparchom Szilárdom Keresztesom ho pápež Benedikt XVI. vymenoval za hajdúdorožského eparchu a zároveň za apoštolského administrátora eparchie v Miškolci. Chirotóniu prijal z rúk svojho predchodcu, a zároveň kňažského svätiteľa, Szilárda Keresztesa a spolusvätiteľmi boli Ján Babjak a Milan Šášik. V roku 2015 ho pápež František povýšil do hodnosti metropolitného arcibiskupa ako aj na hlavu Maďarskej gréckokatolíckej cirkvi.

## Referencie

## Iné projekty

## Externé odkazy
* Péter Fülöp Kocsis na catholic-hierarchy.org

Kategória:Arcibiskupi Hajdúdorožskej archieparchie
Kategória:Osobnosti zo Segedínu
Kategória:Maďarskí benediktíni
Ohradzianska kotlina

**Ohradzianska kotlina** je geomorfologickou časťou Ondavskej vrchoviny. Leží v jej južnej časti, približne  severozápadne od mesta Humenné v rovnomennom okrese.

## Polohopis
Kotlina sa nachádza v juhovýchodnej časti Ondavskej vrchoviny, v údolí riečky Ondavka a potoka Lieskovčík. Zjednodušene má mierne podlhovastý tvar a rozprestiera sa v okolí obcí Ohradzany, Slovenská Volová, Karná, Gruzovce a Víťazovce. Obklopuje ju len Ondavská vrchovina. 

Územie Ohradzianskej kotliny leží v povodí rieky Ondava, ktorej odvádza prebytkovú vodu najmä prostredníctvom riečky Ondavka. Tá má v tejto časti Ondavskej vrchoviny viacero prítokov, z významnejších to sú najmä Lieskovčík, odvodňujúci západnú polovicu kotliny, Mutelka a Záhumienka vo východnej časti a potok Hatka na severnom okraji, smerujúci do rieky Oľka.

## Doprava
Centrálnou časťou kotliny vedie sieť lokálnych komunikácii, ktoré prepájajú tunajšie sídla medzi sebou a vytvárajú spojenie s okresným mestom Humenné (napojenie na cestu I/74). Výnimkou je obec Karná v juhozápadnej časti, do ktorej vedie prístup len z juhu cez obec Lieskovec, odbočením z cesty II/558.

## Chránené územia
Ohradzianska kotlina leží mimo veľkoplošných chránených území a neležia tu ani žiadne osobitne chránené lokality.

## Turizmus
Táto časť Ondavskej vrchoviny leží mimo atraktívnejších lokalít a turistický ruch je tu zastúpený len veľmi okrajovo. Nenáročné chodníky na pahorky nevyžadujú špeciálnu prípravu ani výbavu a sú vhodné pre kondičnú turistiku i cyklistiku. V tejto časti Ondavskej vrchoviny sa nachádzajú len nižšie vrchy, z nich najvýznamnejšie sú Lazná () a Veľký Laz () na východe, Pahorok () na juhu, Hrb (), Paseky () a Butová () na západe a Bujalov vrch () na severe.

## Referencie

## Pozri aj
* Ondavská vrchovina
* Zoznam kotlín na Slovensku
* Geomorfologické členenie Slovenska

Kategória:Ondavská vrchovina
Kategória:Kotliny na Slovensku
Kategória:Geomorfologické časti na Slovensku
Staroveská kotlina

**Staroveská kotlina** je geomorfologickou časťou Veterného vrchu, podcelku Spišskej Magury. Leží v jej severnej časti, v okolí mesta Spišská Stará Ves v kežmarskom a staroľubovnianskom okrese.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vonkajšie Západné Karpaty]]* → *[[Podhôľno-magurská oblasť]]* → *[[Spišská Magura]]* → *[[Veterný vrch (geomorfologický podcelok)|Veterný vrch]]* → ***Staroveská kotlina***
***

Kotlina sa nachádza v severnej časti Spišskej Magury a zaberá severozápadnú časť Veterného vrchu, zvažujúcu sa k rieke Dunajec. Zjednodušene zasahuje územie od Spišských Hanušoviec na juhozápade a Spišskej Starej Vsi na severozápade, po Červený Kláštor a Veľký Lipník na východe. Severný a severozápadný okraj vymedzuje štátna hranica s Poľskom, juhozápadne susedí Repisko, podcelok Spišskej Magury. Juhovýchodným smerom pokračuje podcelok Veterný vrch a severovýchodne vedie údolím Lipníka hranica s Pieninami. 

Územie Staroveskej kotliny je súčasťou povodia Dunajca, ktorý tečie severným okrajom tejto časti pohoria a na východnom okraji vytvára Prielom Dunajca. Najväčšími prítokmi z kotliny sú Starovinský a Hardinský potok, Rieka, Jordanec, Havka a Lipník.

## Doprava
Centrálnou časťou kotliny vedie cesta II/542 zo Spišskej Belej (napojenie na I/66) cez Magurské sedlo, Spišské Hanušovce a Matiašovce do Spišskej Starej Vsi, kde križuje cestu II/543 (Spišská Stará Ves – Červený Kláštor – Haligovce – Veľký Lipník) do Hniezdna (napojenie na I/77).

## Chránené územia
Celý Veterný vrch a teda i Staroveská kotlina leží v ochrannom pásme Pieninského národného parku. Samotný národný park leží severovýchodne, oddelený potokom Lipník. Osobitne chránené lokality sa na území kotliny nenachádzajú.

## Turizmus
Táto časť Spišskej Magury tvorí najmä východisko do susedného Pieninského národného parku. V rámci kotliny sú atraktívne predovšetkým pamiatky v okolí Červeného Kláštora, kde sa nachádza rovnomenný kartuziánsky kláštor. V blízkosti obce začína jedinečný Prielom Dunajca, no zaujmú tiež obnovené kúpele *Smerdžonka*. 

### Turistické trasy
* po  červenej trase (Medzinárodná Mariánska turistická trasa) z Červeného Kláštora cez *Plašnú* () do Veľkého Lipníka
* po  červenej trase z Červeného Kláštora prielomom Dunajca
* po  zelenej trase z Haligoviec do Lesnice
* po  modrej trase z obce Červený Kláštor ku rovnomennému kartuziánskemu kláštoru

## Referencie

## Pozri aj
* Spišská Magura
* Zoznam kotlín na Slovensku
* Geomorfologické členenie Slovenska

Kategória:Spišská Magura
Kategória:Kotliny na Slovensku
Kategória:Geomorfologické časti na Slovensku
Epichysis

**Epichysis** () je typ starogréckej nádoby.
 
Epichysis (mn. č. *epichyseis*), kanvičku menších rozmerov s jedným dlhým vertikálnym uchom a dlhým úzkym hrdlom, vyrábali predovšetkým grécki keramikári v južnej Itálii (najmä v Apúlii v červenofigúrovej keramike počas posledných štyroch desaťročiach 4. stor. pred Kr.) Pre jeho malý nalievací otvor sa dá predpokladať, že sa ním v malých dávkach nalievali (možno v posvätných kontextoch) drahé kvapaliny, vonné oleje alebo víno. 
  
## Referencie a bibliografia

 
## Iné projekty

 
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Healing Subconsciously

„**Healing Subconsciously**“ je pätnásta skladba z albumu *[[The Strength / The Sound / The Songs]]* dánskej heavy metalovej skupiny Volbeat, ktorý bol vydaný 26. septembra 2005. 

## Obsadenie
* Michael Poulsen - vokály, rytmická gitara
* Franz "Hellboss" Gottschalk – sólová gitara
* Anders Kjølholm – basgitara
* Jon Larsen – bicie

## Externé odkazy
* Text skladby na MetroLyrics

Kategória:Piesne skupiny Volbeat
Kategória:Piesne z 2005
TV Rebel

**TV Rebel** je česká hudobná rocková televízna stanica vysielajúca od 9. septembra 2013.

Stojí za ňou ostravský podnikateľ Radim Pařízek. Ich program obsahuje hudobné (predovšetkým rockové) klipy, správy o novinkách zo sveta rocku a motoristický magazín.

## Dostupnosť
V Česku a na Slovensku vysiela cez satelitné vysielanie Skylink a káblové vysielanie UPC a len v Česku cez DVB-T vysielanie v sieti Multiplex 4, DVB-T2 vysielanie a IPTV vysielanie T-Mobile TV.

## Relácie
* *CzechBlade*
* *Spark in the Dark*
* *Tvůj výběr*
* *Rock špeciál*
* *CzechParáda*
* Tématické hudobné bloky:
***Ranní vyprošťovák*
***YoungBlood
***MetalShow*
***Made in Czechoslovakia*
***ClassicRock*
***Koncert''

## Referencie

## Externé odkazy
* Oficiálna stránka

## Zdroj

* 

Kategória:Televízne stanice v Česku
Kategória:Hudobné televízne stanice
Ivan Fiačan

JUDr. **Ivan Fiačan**, PhD. (* 27. máj 1969, Martin) je slovenský advokát a sudca, od 17. apríla 2019 predseda Ústavného súdu Slovenskej republiky.

## Životopis
Ivan Fiačan zmaturoval na Gymnáziu Michala Miloslava Hodžu v Liptovskom Mikuláši. V roku 1991 absolvoval Právnickú fakultu Univerzity Komenského a získal titul Mgr., v rokoch 2001 až 2002 študoval odbor teória štátu a práva na Právnickej fakulte Trnavskej univerzity a získal titul PhD. V roku 2004 po obhájení rigoróznej skúšky získal titul JUDr.

### Právna prax
Od roku 1992 pôsobil ako justičný čakateľ na Okresnom súde v Liptovskom Mikuláši, v rokoch 1995 až 1998 bol sudcom tohto súdu. Od roku 1996 bol jeho podpredsedom.

Od roku 1998 pôsobil v advokácii. Podľa denníka SME Fiačanova právnická kancelária FIAČAN & Partners, s. r. o., sídliaca v Liptovskom Mikuláši, „vystupuje dominantne práve v obchodných, ako aj občianskych sporoch.“ V rokoch 2003 až 2004 bol členom legislatívnej skupiny Slovenskej advokátskej komory pre ústavné právo. V rokoch 2010 až 2017 bol členom predsedníctva Slovenskej advokátskej komory.

## Predseda Ústavného súdu Slovenskej republiky
Do funkcie sudcu Ústavného súdu Slovenskej republiky sa uchádzal už v prvej voľbe, ktorá prebehla 12. a 14. februára 2019. Vtedy nebol zvolený ani jeden z kandidátov. 3. apríla 2019 bolo Národnou radou zvolených 6 kandidátov, medzi nimi aj Ivan Fiačan. Do hlasovania ho navrhla Právnická fakulta Univerzity Komenského a Slovenská advokátska komora. Hlasovalo za neho 112 poslancov, teda viac ako ústavná väčšina.

Ivana Fiačana do funkcie predsedu Ústavného súdu Slovenskej republiky vymenoval prezident SR Andrej Kiska 17. apríla 2019. Fiačan je zástancom otvorenosti Ústavného súdu a myslí si, že jeho sudca by mal byť schopný svoje rozhodnutie verejne obhájiť.

## Referencie

## Externé odkazy
* Tlačová správa na stránke Ústavného súdu SR

Kategória:Slovenskí právnici
Kategória:Slovenskí advokáti
Kategória:Slovenskí sudcovia
Kategória:Predsedovia Ústavného súdu Slovenskej republiky
Kategória:Absolventi Právnickej fakulty Univerzity Komenského v Bratislave
Kategória:Absolventi Právnickej fakulty Trnavskej univerzity v Trnave
Kategória:Osobnosti z Martina
Lúčinská kotlina

**Lúčinská kotlina** je geomorfologickou časťou Šimonky, podcelku Slanských vrchov. Leží v jej južnej časti, v okresoch Prešov a Košice-okolie.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Matransko-slanská oblasť]]* → *[[Slanské vrchy]]* → *[[Šimonka (geomorfologický podcelok)|Šimonka]]* → ***Lúčinská kotlina***
***
 
Kotlina sa nachádza v strednej časti Slanských vrchov a zaberá južnú časť podcelku Šimonka. Južnou časťou leží na okraji pohoria a zo severu ňou vejárovito prúdia potoky, smerujúce do Oľšavy. Najvýznamnejšie sú Jedľovec, Olšavka a Lúčinský potok. Lúčinská kotlina sa rozprestiera v okolí obcí Lúčina, Červenica, Tuhrina a Opiná. Prístup do sídiel zabezpečujú cesty od juhu z Keceroviec, od západu zo Žehne a zo severu cez Zlatú Baňu.

Na východnom okraji susedí Olšavské predhorie, severovýchodným smerom pokračuje podcelok Šimonka geomorfologickou časťou Zlatobanská kotlina. Juhovýchodným smerom nadväzujú Slanské vrchy podcelkom Makovica a južným prechádza krajina do Toryskej pahorkatiny.

## Chránené územia
Táto časť Slanských vrchov nie je súčasťou žiadnej veľkoplošnej chránenej oblasti a nenachádza sa tu ani žiadne osobitne chránené územie. Severne, nad obcou Červenica, však leží chránený areál Dubnícke bane.

## Turizmus
Lúčinská kotlina slúži najmä ako východiskové miesto do atraktívnejších častí pohoria. Veľkým lákadlom sú blízke opálové bane, relatívne blízko je obec Herľany s jedinečným gejzírom. Východne od kotliny vedie hrebeňom  červeno značená Medzinárodná diaľková turistická trasa E3, vedúca z Makovice () k rázcestiu pod Šimonkou. Na túto magistrálu sa v rázcestí *Za Dubníkom* pripája  modrý turistický chodník z Červenice.

## Referencie

## Pozri aj
* Slanské vrchy
* Zoznam kotlín na Slovensku
* Geomorfologické členenie Slovenska

Kategória:Slanské vrchy
Kategória:Kotliny na Slovensku
Kategória:Geomorfologické časti na Slovensku
Rádio One Rock

**Rádio One Rock** bola súkromná multiregionálna komerčná rozhlasová stanica, ktorá vysielala zo štúdia v Nitre. 

Vysielala od 4. marca 2014, bola pokračovateľom Rádia Rock, avšak na iných frekvenciách s väčším pokrytím po zaniknutom Rádiu Hit FM. Vo svojom vysielaní ponúkala rockovú klasiku šesťdesiatych až deväťdesiatych rokov, počas dňa aj moderované vysielanie. Vysielanie od roku 2018 postupne upadalo, až nakoniec stanica spolu so sesterským Rádiom One a Rádiom One Retro ukončila vysielanie k 1. novembru 2019.

## Vysielače

## Referencie

## Externé odkazy
* oficiálna stránka rozhlasovej stanice

One Rock
Kategória:Vzniklo v 2014
Kategória:Zaniklo v 2019
Kategória:Kultúra v Nitre
Kategória:Organizácie v Nitre
Separátne votum

**Separátne votum** (lat. *votum separatum*) je odlišné stanovisko prehlasovaného člena súdneho senátu alebo pléna určitého súdu k prijatému rozhodnutiu. Ak rovnaké stanovisko zastáva viac sudcov, ide o *menšinové (minoritné) votum*. Odlišné stanovisko ale slúži iba na vyjadrenie právneho názoru, nemá na prijaté rozhodnutia žiadny vplyv, neovplyvňuje jeho záväznosť či platnosť. Navyše je právom sudcu (nie povinnosťou) svoje odlišné stanovisko vyjadriť, teda ho využiť môže, a nemusí.

Podľa zamerania nesúhlasu sa rozlišuje:
* disent (*dissenting opinion*) - nesúhlas s celým rozhodnutím
* konkurencia (*concurring opinion*) - nesúhlas iba s jeho odôvodnením

Svoj pôvod má na anglických súdoch, kde bola váha rozsudkov daná autoritou konkrétnych sudcov a ich názorov, odtiaľ sa rozšírilo do celej angloamerickej právnej oblasti. Až neskôr začalo byť využívané aj u niektorých vyšších súdov kontinentálnych (napr. u nemeckého Spolkového ústavného súdu), kde inak prevažovala zásada tajnosti sudcovských porád a myšlienka nenarušovať autoritu rozhodnutie odlišnými pohľadmi jednotlivých sudcov. 

Na Slovensku majú právo uviesť svoje odlišné stanoviská s odôvodnením nielen sudcovia Ústavného súdu, ale aj sudcovia všeobecných súdov vo veciach rozhodovaných v senáte.

## Referencie


## Zdroj

Kategória:Súdnictvo
Kategória:Procesné právo
Satisfactory

**Satisfactory** je sandboxová videohra so skorým prístupom (*early access*) vytvorená Coffee Stain Studios. Ide o 3D hru v prvej osobe s otvoreným skúmaním planéty a budovaním továrne.

Hra svojim cieľom pripomína hru Factorio. Na rozdiel od iných otvorených svetových hier, ako je napríklad Factorio, je Satisfactory svet vopred generovaný. Svet má rozlohu .

Od marca 2019 je Satisfactory len hra dostupná na operačnom systéme Microsoft Windows, ktorá je v súčasnosti dostupná v obchode Epic Games Store a neexistujú žiadne konkrétne plány na jej rozširovanie do Linuxu, hoci to nebolo vylúčené.

## Hranie hry
Hra je o tom, že v blízkej budúcnosti sa človek dostane na planétu s potvrdeným životom, na ktorej sa nachádza kyslík a je v priemernej vzdialenosti od Slnka. Hráč si musí nachádzať suroviny a využiť ich na automatizáciu a vylepšenia základne a vedomostí, s ktorými sa zase odomknú nové predmety na skúmanie. Je to aj o skúmaní okolia a terénu a využívania ho vo svoj prospech.

## Referencie

*

## Externé odkazy
*Oficiálna stránka 
*Satisfactory na Epic Games Store 

Kategória:Počítačové hry z 2019
Kategória:Počítačové hry
Kategória:Hry pre Windows
Banská kotlina

**Banská kotlina** je geomorfologickou časťou Makovice, podcelku Slanských vrchov. Leží v jej južnej časti, v okolí obce Banské vo vranovskom okrese.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Matransko-slanská oblasť]]* → *[[Slanské vrchy]]* → *[[Makovica (geomorfologický podcelok)|Makovica]]* → ***Banská kotlina***
***
 
Kotlina sa nachádza v strednej časti Slanských vrchov a zaberá južnú časť podcelku Makovica. Ide o vnútrohorskú depresiu približne štvorcového tvaru, v ktorej strede leží obec Banské. Podcelok Makovica pokračuje západným smerom, severne leží časť Banské predhorie. Južný okraj vymedzuje podcelok Mošník. 

Územie Banskej kotliny odvodňuje riečka Olšava, prítok rieky Topľa. Z úbočí tečú do centrálnej časti viaceré potoky, z nich najvýznmnejšie sú Banský a Črchlinský potok. Olšava pokračuje severovýchodným a neskôr juhovýchodným smerom a vytvára hlboké údolie. Práve ním vedie z Vranova nad Topľou cez Banské a Herlianske sedlo do Bidoviec cesta II/576.

## Chránené územia
Táto časť Slanských vrchov nie je súčasťou žiadnej veľkoplošnej chránenej oblasti a nenachádza sa tu ani žiadne osobitne chránené územie. Východne leží prírodná pamiatka, roklina Zapikan, západne od kotliny Skaly pod Pariakovou.

## Turizmus
Banská kotlina zväčša nie je cieľom turistov a územím nevedie ani žiadny značený chodník. Medzinárodná diaľková turistická trasa E3 prechádza hrebeňom pohoria a najbližšie prístupné miesto je v Herlianskom sedle, z ktorého sa dá pokračovať severným smerom na Makovicu () a južným na Mošník (). V neďalekých Herľanoch sa nachádza jedinečný Herliansky gejzír.

## Referencie

## Pozri aj
* Slanské vrchy
* Zoznam kotlín na Slovensku
* Geomorfologické členenie Slovenska

Kategória:Slanské vrchy
Kategória:Kotliny na Slovensku
Kategória:Geomorfologické časti na Slovensku
Svetelná krivka

[náhľad|Svetelná krivka asteroidu [201 Penelope na základe obrázkov z 6. októbra 2006 na Mount John University Observatory. Ukazuje len viac ako jednu plnú rotáciu, ktorá trvá 3,7474 hodín.]]

V astronómii je **svetelná krivka** grafom intenzity svetla nebeského objektu alebo oblasti ako funkcie času. Svetlo je zvyčajne v určitom frekvenčnom intervale alebo pásme. Svetelné krivky môžu byť periodické, ako v prípade zákrytových dvojhviezd, premenných Cefeíd, iných periodických premenných a tranzitujúcich extrasolárnych planét, alebo neperiodické, ako je napríklad svetelná krivka novy, kataklyzmatickej premennej hviezdy, supernovy alebo mikrošošovká udalosť alebo binárna udalosť pozorované počas okultačných udalostí. Štúdium svetelnej krivky, spolu s ďalšími pozorovaniami, môže priniesť značné informácie o fyzikálnom procese, ktorý ju vytvára, alebo obmedzovať fyzikálne teórie o nej.

## Premenné hviezdy
[vľavo|náhľad| Svetelná krivka [Delta Cephei|δ Cephei ukazujúca veľkosť oproti pulzačnej fáze ]]Grafy zdanlivej magnitúdy premenných hviezd sa bežne využívajú na vizualizáciu a analýzu ich správania. Aj keď je kategorizácia premenných hviezd založená hlavne na ich spektrálnych vlastnostiach, tak amplitúdy, periódy a pravidelnosť zmien jasnosti tiež predstavujú dôležité informácie. Niektoré typy premenných hviezd, ako napr. Cefeidy , majú extrémne pravidelnú svetelnú krivku, ktorá má v každom cykle úplne rovnakú periódu, amplitúdu a tvar. Iné, ako napr. typ Mira, majú o niečo menej pravidelnú krivku s veľkými amplitúdami niekoľkých magnitúd, zatiaľ čo polopravidelné premenné hviezdy sú ešte menej pravidelné a s menšou amplitúdou.

Tvar svetelnej krivky premennej hviezdy poskytuje cenné informácie o prebiehajúcich fyzikálnych procesoch spôsobujúcich zmeny jasnosti.

### Supernovy
[vľavo|náhľad| Porovnávacie svetelné krivky typu [supernova ]]

### Okulturačné svetelné krivky
náhľad| Svetelná krivka asteroidu 1247 Dysona zakrývajúca 4UCAC 174-171272, vykazujúca okamžité vymiznutie a opätovné objavenie. Trvanie je 6,48 sekúnd.

## Externé odkazy

* AAVSO online generátor svetelnej krivky  môže vykresliť svetelné krivky pre tisíce premenných hviezd 
* Katalógy otvorenej astronómie majú svetelné krivky pre niekoľko prechodných typov, vrátane supernov 
* Svetelné krivky: Úvod do vesmíru 
* DAMIT Databáza modelov asteroidov z inverzných techník 

Kategória:Planetológia
Kategória:Stelárna astronómia
Kategória:Premenné hviezdy